Inperking: ‘Drank en sigarette ’n basiese behoefte’ | Netwerk24
Deur Murray La Vita 07 April 2020 06:00
’n Drankwinkel in Langa op die Kaapse Vlakte wat Sondag beroof is. Foto: Jaco Marais
Die regering het nie deeglik gekyk na die moontlike nagevolge van die besluit om die verkoop daarvan in die tyd van inperking te verbied nie, sê Van Niekerk.
“Dié van ons wat ons eie voorrade sigarette en alkohol kon opbou, het dit gedoen. En dan sit ons en ons kyk hoe die polisie en die weermag die mense op TV donder omdat hulle drank misbruik terwyl ons self sit en gemaklik daarvan gebruik maak.”
Die meeste mense, selfs dié wat verslaaf is, gaan hulle goed kry, maar hulle gaan dit op ’n misdadige wyse in die hande kry.
Mense sal nou die sigarette en alkohol kry deur byvoorbeeld bendes wat daarmee smokkel. So, in stede daarvan om dit goed te reguleer, is dit nou ongereguleer en dit lei daartoe dat mense nou misdadig optree, sê hy.
“Ons het gesien drankwinkels word nou gestroop en so aan. Die meeste mense, selfs dié wat verslaaf is, gaan hulle goed kry, maar hulle gaan dit op ’n misdadige wyse in die hande kry; op die swartmark.
“Hulle gaan meer daarvoor betaal. En die staat verloor sy beheer daaroor en die inkomstebelasting.”
Johnny Moloto, hoof van openbare betrekkinge by British American Tobacco South Africa (Batsa), het vroeër aan Rapport gesê belastinginkomste uit wettige tabakverkope beloop tans sowat R1,5 miljard per maand. Dié inkomste is weens die verbod nou vir die staat verlore. Daarby verloor die Suid-Afrikaanse Inkomstediens reeds sowat R8 miljard per jaar aan onbetaalde belasting weens die sluikhandel.
“ ’n Mens moet hierdie goed behéér en om dit eenvoudig te verbiéd, maak dit dieselfde as wat ’n mens in die prohibisiejare in Amerika gehad het waar mense steeds drank in die hande gekry het, maar die hele ding word dan deur misdadigers bedryf en gereguleer,” sê Van Niekerk.
“Dan kry jy ook die polisie wat daarmee saamwerk, want hulle word daarvoor betaal en so aan. So, die nadelige gevolge is baie erger as om te probéér om mense te verbied.”
Prof. JP van Niekerk
“En hoe meer ek daarna gekyk het, hoe meer het ek verstaan tik is maar net ’n klein deeltjie van ’n baie groter probleem, en dít is die hele kwessie van dwelms wêreldwyd. Die oorlog teen dwelms net soos in die tyd van die prohibisie in die VSA kan baie meer skade veroorsaak as wat die gebruik van dwelms doen.
“Een van my kollegas het dit gelees en het later gesê ons moet by die hele dwelmprobleem betrokke raak en beleid beïnvloed. En dít is toe ons hierdie organisasie gestig het. Die groepie van ons is ’n hele klomp mediese mense en ook regsgeleerdes wat almal tot dieselfde gevolgtrekking gekom het.
“Ons het intussen ook baie ander mense betrokke gemaak wat saam met ons werk, al is hulle nie noodwendig lede van die groep nie. Ons invloed het uitgekring, maar ons bly ’n klein groepie wat lig op die onderwerp skyn sodat mense kan sien wat die situasie is en ons daardeur ons invloed wyer laat uitkring.”
Die SADPI het in 2018 tot stand gekom en beywer hom vir die wettige regulering van alle dwelmmiddels en die skep van “menslike en rasionele wette” om die dwelmverwante skade en die toename in georganiseerde misdaad en bendebedrywighede te verminder.
‘Bedoeling was reg’
Mandraxtablette waarop die polisie verlede week in ’n padversperring op die N7 buite Kaapstad beslag gelê het. Foto: Jaco Marais
“In die eerste instansie is daar geen bewys dat minder alkohol nou gebruik word nie. En dan is daar die kwessie dat dit baie moeiliker is vir mense om misdadig op te tree terwyl hulle deur ander mense omring is omdat almal tuis en nie by die werk is nie. Ek sou dit dus betwyfel.”
“Kyk, ek dink die bedoeling was heeltemal reg, maar ’n mens moet kyk na die gevolge daarvan. Maar, weer eens, ek sou dink dat daar geen vermindering in die alkohol- en sigaretgebruik is nie. Mense gaan na die spazas en hulle koop enkelsigarette vir R4 elk en dan koop hulle drank wat onwettig is.
“Wat ons wel sien, is dat die gemeenskappe die polisie aanval omdat die polisie – en ook die weermag – so erg optree. Ek twyfel dus of die regering uiteindelik in sy doel geslaag het.
“ ’n Persoon wat nie sy sigarette en alkohol kan gebruik nie en dit nodig het, is baie meer geneig om kwaadwillig op te tree.”
‘Uiteinde die dood’
“’n Persoon wat nie sy sigarette en alkohol kan gebruik nie en dit nodig het, is baie meer geneig om kwaadwillig op te tree.”
Die SADPI het vroeër in ’n verklaring gesê die beperking op die verkoop van alkohol en tabak neem nie in ag welke skade dit gaan aanrig aan mense wat daaraan verslaaf is nie.
Dít gaan die druk op ’n reeds oorlaaide gesondheidstelsel verhoog, meen die SADI.
Ons wil ook die mense se opinie daaroor verander.
“Ek dink ons almal – ook die regering – se doel is om die skade te verminder en ons groep het na ál die inligting gekyk en gesien: Nee kyk, om dit te verbiéd gaan nie die skade verminder nie; dit gaan net die ding vererger, want vir daardie mense is dit hulle basiese benodighede,” sê Van Niekerk.
Die SADI is in gesprek met kerke en ander gemeenskapsgroepe.
Meer oor: Weermag | Staat Van Inperking | Dwelms | Alkohol | Polisie | Sigarette | Covid-19
Verbod op rook kan SA baie kos